Die week op die silwerskerm | Netwerk24
Dit maak nou nie saak of Mark Wahlberg op sy gewone macho manier hulde bring aan kampvegters vir geregtigheid nie; die buitensporig besige redigering, die ekstreme geweld (hoeveel handgranate en bomme kan in 90 minute ontplof?) en die oordadige storie laat dié aksieprent soms struikel. Die charismatiese Iko Uwais as 'n geheime agent en die choreografie van sy gevegstonele verdien vermelding.
'n Amerikaanse intelligensie-offisier moet 'n man met sensitiewe inligting en 'n belangrike kode veilig uit die land kry. Maar in die proses word dosyne mense opgeblaas. Net aanbeveel as jy van wrede aksiegeweld hou.
The Nun ***
As jy nou regtig 'n behoefte het om bang gemaak te word, hierdie voorganger van die The Conjuring-reeks flieks met die sjarmante Taissa Farmiga doen sy bes. Daar is egter te veel clichés en 'n eindelose geronddwalery met lanterns en kerse in spokerige gange.
Die einde is, soos te verwagte, heeltemal oordadig. Logika speel ook geen rol in dié spookstorie nie.